  Туспуктэм: Удмуртиысь тӧролэн но кивалтэтлэн пресс-службазы Майя Бывальцева «Пельняньлэн дунневыл нуналэз» фестиваль улсын 8-тӥ тулыспалэ Ижкарын КВН шудонъя «пельнянь кубок» понна вожвылъяськон ортчиз. Ужрадэ 14 команда пыриськиз. Со сярысь Удмуртиысь тӧролэн но кивалтэтлэн пресс-службазы ивортӥз. Шулдыр но амало луэмзэс возьматӥзы Ижкарысь, Воткаысь, Можгаысь, Уваысь но Июльской черкогуртысь командаос, куинез со пӧлысь школаослэн. Нырысетӥ инты Ижкарысь «Имени мамы Яромир Буббы из Когтеврана» команда басьтӥз. Кыкетӥ интыын – 7-11 классъёсын дышетскисьёслэн, Ижысь техникая кун университетын но Ижысь машиностроительной техникумын нырысетӥ курсъёсысь студентъёслэн «Зажигалки» командазы. Куинетӥ Уваысь «Рождённые в СССР» команда луиз. Озьы ик пыриськисьёсты нимаз номинациосын пусйизы. Пельнянь сярысь тужгес серем веранэз «Михаил Витальев» командалэн вал, «Устоез нылкышно роль» номинациын Софья Лошкина вормиз, «Устоез пиосмурт роль» - Денис Микрюков. Удмуртиысь йӧскалык политикая министр Эдуард Петров верамъя, «пельнянь арнялэн» ужрадъёсаз 1 сюрс пала адями пыриськиз ни. « Быдэс арня ӵоже ни адямиос мастер-классъёсы ветло, асьсэос пельнянь куто но кафеосы но ресторанъёсы йӧспӧртэм пушкесо сиёнэз веръяны ветло, олимпи чемпионъёсын ӵош зарядка лэсьто » Эдуард Петров, Удмуртиысь йӧскалык политикая министр Тодэ вайытом, 2023-тӥ арын «Пельняньлэн дунневыл нуналэз» фествиаль укмысэтӥзэ радъяське ни. 11-тӥ утлыспалэ валтӥсь ужрадъёс Шор площадьын ортчозы. 7 час 30 минутэ Иж тымет вылын чорыганъя чемпионат кутскоз. Мукет площадкаос 10 часысен ужаны ӧдъялозы. Вань ужрадъёс татын люкамын. Тодэ вайытом, фестиваль нуналэ Ижкарын нимысьтыз ожгар ужрадэ пыриськисьёслы кузьымъёс люкан мыноз. Тегъёс: Удмуртия Пельняньлэндунневылнуналэз  